Enjoy the Silence

Pozadie

Keď Martin Gore napísal skladbu „Enjoy the Silence“, bola plánovaná na pomalú baladu v C-mol; demo predstavovalo harmonium so spevom Martina Gora. Alan Wilder videl v nej hitový potenciál a tak zložil rýchlejšie tempo a štruktúru skladby. Napriek počiatočnému odporu Gora, ktorý cítil že duch skladby nebol vhodný pre rýchlejšie tempo, zvyšku skupiny sa to páčilo. David Gahan prispel svojím výrazným spevom a počas niekoľkých hodín bola skupina presvedčená, že majú v rukách hitový singel. Na Gorove naliehanie bolo demo neskôr preprobené do verzie "Harmonium" (k dispozícii na limitovanej edícii 12" vinylu a CD Maxi verzii) so spevom Gora.

Úspech v rebríčkoch

„Enjoy the Silence“ sa stal jedným z najúspešnejších singlov skupiny, a ich prvý Top 10 hit v rebríčku vo Veľkej Británii. Singel prudko vystúpil na 6. miesto rebríčka UK Singles Chart a udržal sa tam počas troch týždňov. Tým sa stal druhým najvyššie dosahujúcim singlom, pretože singel „People Are People“ dosiahol 4. miesto v roku 1984. Navyše, okrem „People Are People“ iba dva ďalšie single vydané skupinou mali dosiahnuť 6. miesto: „See You“ (1982) a „Everything Counts“ (1983).
Singel tiež dosiahol 8. miesto v rebríčku Billboard Hot 100, čo dodnes dosiahol iba jeden singel Depeche Mode. V tej dobe iba jediným singlom, ktorý sa dostal do US Top 20 bol „People Are People“ a dosiahol 13. miesto. Singel tiež dosiahol vrchol v rebríčku Modern Rock Tracks, čim skupina dosiahla ďalšie prvenstvo. 
„Enjoy the Silence 04“ bol takmer rovnako úspešný aj vo Veľkej Británii, kde dosiahol 7. miesto v rebríčku UK Singles Chart. V USA v rebríčku Hot Dance Music/Club Play dosiahol 25. miesto. Okrem toho limitovaná edícia vydaní na vinyle sa tiež dostala do rebríčka, ale vzhľadom nato, že ich hlavnou skladbou nebola „Enjoy the Silence“, tieto vydania mali samostatný úspech v rebríčkoch. Ako výsledok, „Something to Do“ – A-strana k L12 vydaniu, sa udržala jeden týždeň na 75. mieste v rebríčku UK Singles Chart.

Verzie skladby

Originálne vydanie singlu obsahovalo širokú škálu remixov. Štandardná 12" verzia skladby je „Hands and Feet Mix“, kým B-strana 12" verzie obsahuje dub mix nazvaný "Ecstatic Dub". Limitovaná edícia 12" vydania obsahuje 3 ďalšie remixy: vyššie uvedená "Harmonium" verzia, ktorá vychádza z pôvodného dema, "Bass Line" verzia a "Ricki Tik Tik Mix". Posledná verzia je upravená vynechaním syntetizátorovej časti v strede preto, aby sa všetko zmestilo na 3" CD. Jednou z neobvyklých kombinácií je "The Quad: Final Mix", ktorá predlžuje skladbu na viac ako 15 minút, čím je najdlhšou komerčne dostupnou skladbou Depeche Mode.
Okrem "reinpretation" verzie, ktorú mixoval Mike Shinoda, vzniklo aj niekoľko remixov z roku 2004. 12" verzia vydania obsahuje remixy od Tima Maasa a Ewana Pearsona, kým jedna z limitovaných edícií na CD obsahuje remix od Richard X.
„Enjoy the Silence 04“ tiež obsahuje celý rad remixov skladieb Depeche Mode, vrátane Goldfrapp remixu skladby „Halo“ z albumu Violator, Black Strobe remix skladby „Something to Do“ z albumu Some Great Reward, Cicada remix singlu „World in My Eyes“ a Rex the Dog remix skladby „Photographic“ z albumu Speak & Spell.
Album verzia v albume Violator obsahuje skrytú skladbu s názvom „Crucified“ ktorá obsahuje spev Andrewa Fletchera, aj keď je veľmi skreslený.

B-strany

Existujú dve inštrumentálne B-strany skladby „Enjoy the Silence“. „Sibeling“ (12" B-strana) je mäkká pianová melódia, kým „Memphisto“ (7" B-strana) je tmavšia, tajomnejšia skladba. Názov „Sibeling“ odkazuje na fínskeho klasickeho skladateľa Jeana Sibelia. Pokiaľ ide o „Memphisto“, podľa Martina Gora, "Memphisto je meno fiktívneho filmu o Elvisovi ako diablovi, ktorý som vytvoril vo svojej mysli". Ako taký, je názov zmiešaním slov Memphis a Mefisto. Skladba „Sibeling“ bola produkovaná skupinou spolu s producentom Flood, ktorý produkoval viacero skladieb Depeche Mode medzi rokmi 1990 až 1993, kým skladba „Memphisto“ bola produkovaná samotnou skupinou.